મુંબઈમાં ઘાટકોપર વિસ્તારમાં એક ચાર્ટર્ડ પ્લેન ક્રેશ થયું છે. અત્યંત ગીચ વિસ્તારમાં આ દુર્ઘટનાને પગલે નાસભાગ મચી જવા પામી હતી. ઘટનામાં પાંચ લોકોના મોત થયા હોવાની આશંકા સેવાઈ રહી છે. દુર્ઘટનામાં ચાર્ટર્ડ પ્લેનના પાઈલટ પ્રદીપ રાજપૂત સહિત અન્ય પાઈલટનું પણ મોત થયું છે. પ્રાથમિક રિપોર્ટ્સ મુજબ એવું જણાવાયું હતું કે વિમાન ઉત્તર પ્રદેશ સરકારનું હતું પરંતુ પાછળથી આ વાતનું ખંડન કરવામાં આવ્યું હતું. ફાયર બ્રિગેડનો કાફલો ઘટનાસ્થળે પહોંચી ગયો હતો. મુંબઈ પોલીસે ઘટનાની ખાતરી કરતા જણાવ્યું હતું કે સમગ્ર ઘટનાની તપાસ કરવામાં આવશે.